शिविर में तनाव मुक्ति के गुर सीखे
आर्टऑफ लिविंग का छह दिवसीय हैप्पीनेस कार्यक्रम का रविवार को फिगांस्क श्री श्री ज्ञान मंदिर में समापन हो गया। इस दौरान आर्ट ऑफ लिविंग की ओर से 18 वर्ष से अधिक आयु के लोगों के लिए ध्यान साधना के गुर सिखाए गए। आर्ट ऑफ लिविंग की मीडिया प्रभारी तृप्ता शर्मा ने बताया कि इस शिविर में शारीरिक रूप से स्वस्थ रहने के लिए लोगों को विभिन्न प्रकार के योग, पर्वता आसन, ब्रज आसन, पवन मुकट आसन, शलभ आसन , सूर्य नमस्कार सिखाया गया। इसके अलावा मानसिक शांति और आत्मिक विकास के लिए प्रणायाम,सुदर्शन क्रियाएं, ध्यान,सुदर्शन क्रियाएं सिखाई गई। शिविर में ये सिखाया गया कि हम अाज की भाग दौड़ की जिंदगी में किस से तनाव मुक्त जीवन जी सकते है। काफी संख्या में लोगों ने इसमें भाग लिया। यह शिविर दो बैच में चलाया गया इसमें पहले बैच में प्रशिक्षका तृप्ता शर्मा और श्वेता ने 11 बजे से दो बजे तक और शाम का साढे पांच बजे से साढे आठ बजे तक अक्षय और शारिका आहुजा ने प्रशिक्षण दिया। शिविर में आए जय सूद ने बताया कि पिछले छह दिनों से इस शिविर में भाग लेने के बाद वीपी नार्मल हो गया। इससे पहले वीपी की शिकायत रहती थी।
अार्ट ऑफ लिविंग की ओर से आयोजित शिविर में भाग लेते लोग।
mag_Deva hin_Deva hin_Deva